Մարդու հեշտոցի չափեր

մինի|Հեշտոցը կանացի սեռական օրգանների կազմում։
Մարդու հեշտոցի չափերն ու ձևը մեծ նշանակություն ունեն բժշկության և վիրաբուժության մեջ՝ ի հավելումն սեռական հաճույքի և ծննդաբերության հետ ունեցած իրենց առնչության։ Այնուամենայնիվ, թվում է, թե չկա հեշտոցի չափն ու ձևը բնութագրելու մեկ միասնական եղանակ։ Բացի անհատական տարբերություններից, հեշտոցի չափն ու ձևը հանգիստ վիճակում կարող են էապես փոփոխվել սեռական գրգռման և սեռական հարաբերության ժամանակ։

Երեխային մինչև հղիության հասուն ժամկետ հասցնելը, այսինքն՝ ծննդաբերությունների քանակը, կապվում է հեշտոցի կամարի երկարության զգալի մեծացման հետ: Ծննդաբերությունների քանակի հնարավոր ազդեցությունը կարող է լինել հեշտոցային ծննդաբերության ժամանակ ծննդաբերական ուղիների ձգման և երկարացման հետևանք:

Իրականացվել են մարդու հեշտոցի չափերին վերաբերող մի շարք հետազոտություններ, սակայն, այն մարդու առնանդամի չափի նման ինտենսիվորեն չի ուսումնասիրվել։

## Չափերը հանգիստ վիճակում
մինի|183x183փքս|Մարդու հեշտոցի բացվածքը գտնվում է միզուկի բացվածքից անմիջապես ներքև՝ նախադռան հետնամասում:
1996 թվականին Փենդերգրասը և այլոք իրականացրել են հետազոտությունը, որի ժամանակ օգտագործվել են 39 կովկասյան կանանց հեշտոցներից վերցված վինիլային պոլիսիլոքսանային կաղապարներ, բացահայտել է չափսերի հետևյալ միջակայքերը՝

* երկարությունը (չափված ձողերի օգնությամբ)՝ 6,9-14,8 սմ,
* լայնությունը՝ 4,8-6,3 սմ,
* հեշտոցամուտքի տրամագիծը՝ 2,4-6,5 սմ։

Նույն խմբի կողմից իրականացվել է երկրորդ հետազոտությունը, որը ցույց է տվել չափերի և ձևի զգալի տարբերություններ էթնիկ տարբեր խմբերի պատկանող կանանց հեշտոցների միջև։ Երկու հետազոտություններն էլ արձանագրել են հեշտոցի ձևերի լայն բազմազանություն, որոնք հետազոտողների կողմից նկարագրվել են որպես «զուգահեռ պատերով, կոնաձև, սրտաձև, խխունջաձև**»** և **«**դդմի սերմի**»** ձև։ Այնուամենայնիվ, Բարնհարթին և այլոց չի հաջողվել որևէ կապ գտնել ռասայի և հեշտոցի չափի միջև։ Նրանք նաև չեն կարողացել բնութագրել հեշտոցի ձևը որպես «սրտաձև, խխունջաձև, դդմի սերմի ձև կամ զուգահեռ պատերով», ինչպես առաջարկվել էր նախորդ ուսումնասիրություններում։

Փենդերգրասը և այլոք 2003 թվականին իրականացրել են մեկ այլ հետազոտություն, որը նույնպես օգտագործել է կաղապարները որպես չափման մեթոդ, արձանագրվել է հեշտոցի մակերեսներ՝ 66-107 սմ², որտեղ միջինը կազմել է 87 սմ², իսկ ստանդարտ շեղումը՝ 7,8 սմ²։

2006 թվականին Բարնհարթի և այլոց հետազոտությունը, որը հիմնվել է 28 կանանց ՄՌՏ հետազոտությունների վրա, արձանագրել է հետևյալ միջին չափերը՝

* Արգանդի պարանոցից մինչև հեշտոցի մուտք միջին երկարությունը կազմել է 6,3 սմ։
* Միջին լայնությունը՝
** հեշտոցի մոտակա հատվածում՝ 3,3 սմ,
** կոնքի ստոծանու մակարդակին՝ 2,7 սմ,
** հեշտոցամուտքի մոտ՝ 2,6սմ։

2006 թվականին ԱՄՆ-ում իրականացվել է հետազոտությունը, որը, 18-ից 39 տարեկան 28 կամավորների շրջանում (որոնց հասակը տատանվում էր 1,5-1,7 մետրի, իսկ քաշը՝ 49,9-95,3 կիլոգրամի սահմաններում) օգտագործել է մագնիսառեզոնանսային շերտագրություն, բացահայտել է ավելի քան 100 տոկոսի հասնող տարբերություն ամենակարճ (40,8 միլիմետր) և ամենաերկար (95,0 միլիմետր) հեշտոցի երկարությունների միջև:

## Բժշկական սարքեր
Հաշվի առնելով վերոնշյալ հետազոտություններում հեշտոցի չափսերի մեծ տատանումները՝ շատ հարմարեցվող հեշտոցային սարքեր, օրինակ՝ պեսարիները (հեշտոցային օղակներ), չեն հետևում «մեկ չափ բոլորի համար» սկզբունքին:

## Սեռական գրգռում
Լոուրենսը, հղում անելով Մասթերսի և Ջոնսոնի Մարդու սեռական արձագանքը (1966) աշխատությանը, նշել է, որ այդ գրքի 73-րդ և 74-րդ էջերը ցույց են տալիս հեշտոցի խորության փոփոխությունները մասնակիցների մոտ։ Ըստ այդ տվյալների՝ չգրգռված վիճակում հեշտոցի տիպիկ խորությունը տատանվել է 7-8 սմ սահմաններում, իսկ սեռական գրգռման ժամանակ, երբ օգտագործվել է բժշկական հայելի, խորությունը մեծացել է մինչև 11-12 սմ։

## Տես նաև
* Մարդու առնանդամի չափս
* Հեշտոցի պլաստիկա
* Ամոթույք
* Հեշտոց

## Ծանոթագրություններ

Կատեգորիա:Բժշկություն
Կատեգորիա:Գինեկոլոգիա
Կատեգորիա:Մանկաբարձություն